Ons vrees soms die oomblik as die musiek begin, want ons weet nie hoe die kinders daarop gaan reageer nie, gaan hulle saamsing, of net gaan sit en nie verder ‘deelneem’ nie.
Ons bid oor ons liedjies – ons leer elke kwartaal ‘n nuwe liedjie – en so getrou soos die Here is lei Hy ons elke keer na die regte liedjie op die amazingste manier.
Ons Jeugwerker het ‘n amazing salwing en sy werk bewegings vir die liedjies uit wat die kinders dan doen terwyl hulle Praise and Worship. Die bewegings moet natuurlik ook ‘funky’ wees en nie altyd dieselfde nie – elkeen van ons liedjies het daai x-faktor wat die kinders dit net oor en oor wil laat sing.
Ons begin om ‘n nuwe liedjie eers vir so drie weke te leer voordat ons die bewegings byvoeg, anders beweeg die kinders net, maar het nie ‘n idee wat die woorde is nie.
Ons jeugleiers dans natuurlik saam met die kinders, daar word nie van die kinders verwag om iets te doen wat die ‘grootmense’ nie bereid is om saam te doen nie.
Die eerste twee liedjies op ‘n Sondagoggend behoort aan die jeug. Die wat kans sien gaan saam met die leiers verhoog toe, en ons dans die eerste twee liedjies op die verhoog.